section_heading: Radnja
paragraph_text: Otkrivši Anakinovu izdaju, Obi-Wan i Jedi master Yoda kreću različitim putevima kako bi se suočili s Vaderom odnosno Sidiousom. Budući da ne uspijeva uvjeriti Padme da je Anakin prešao na tamnu stranu, Obi-Wan se skriva u njezin brod koji putuje na planet Mustafar. Kada Padme otkrije što je Vader učinio, ona ga pokuša vratiti, ali Vader ju optužuje za izdaju i iskorištava Silu kako bi ju gušio (iako ju samo onesvijesti). Vader i Obi-Wan se nakon toga nađu u žestokom duelu koji završava tako da Obi-Wan odreže Vaderove noge i njegovu lijevu ruku. Vader polagano klizi do vulkanske rijeke, nesposoban oduprijeti se. Obi-Wan uzima svjetlosni mač svog bivšeg učenika te odlazi pomoći Padme. U međuvremenu se Yoda suočava s Palpatineom, ali je primoran povući se kada njihov duel završi bez pobjednika.